พอดีแม่เป็นโรคเบาหวาน แต่ตอนนี้น้ำตาลลดอยู่ในระดับปกติแล้ว แต่แม่มีอาการปวดตั้งแต่เข่าลงไปที่เท้า (ปวดมากคะ)และมือก็มีอาการปวดบวมนิดๆด้วย บวมแบบรู้สึกตึงๆมือนะคะ (ไม่แน่ใจว่าจะเป็นเพราะโรคเก๊า หรือโรคเบาหวาน) พยายามหาและกินยาตรงตามอาการก็ไม่ช่วยให้หายปวดเลยคะ อยากทราบว่าคนที่เป็นโรคเบาหวานมีอาการปวดมากแบบนี้หรือเปล่า คุณพอจะแนะนำตัวยาที่แก้อาการปวด(มากกกก) ช่วยลดอาการปวดของแม่ เหมาะจะใช้ตัวยาอะไรคะ
สวัสดีคะ เบาหวานชนิดที่มักจะเป็นในคนสูงอายุคือ ประเภทที่สองค่ะ คือเกิดจากการทำงานที่เสื่อมลงของตับอ่อนค่ะ ทำให้มีการผลิตอินซูลินออกมาน้อยค่ะ ทำให้ไม่สามารถที่จะเก็บน้ำตาลเข้าไปในเซลล์ได้ค่ะ ทำให้มีน้ำตาลในกระแสเลือดมากค่ะ น้ำตาลที่มากในกระแสเลือดจะส่งผลให้มีเรื่องของการทำงานของระบบภูมิคุ้มกันที่ลดลง และเรื่องของเลือดที่ไปเลี้ยงตามปลายมือปลายเท้าที่ลดลงและอาจจะมีเรื่องของการทำให้เส้นประสาทส่วนปลายมีการอักเสบได้ค่ะทำให้ในบางรายอาจจะต้องได้ยาที่ช่วยลดอาการอักเสบของเส้นประสาทค่ะ ซึ่งยากลุ่มนี้เป็นยากันชักที่มีผลในการรักษาเรื่องของปลายประสาทอักเสบค่ะ แต่มักจะเริ่มให้ในประมาณน้อยๆ ร่วมกับวิตามินบีค่ะแต่อย่างไรก็ตามคงต้องหาสาเหตุอื่นด้วยค่ะ เช่น การอักสเบของข้อ ไม่ว่าจะเป็นเรื่องเก๊าท์ หรือ เรื่องเก๊าท์เทียม หรือ โรครูมาตอยด์ค่ะ ซึ่งก็มีโอกาสที่จะเกิดขึ้นได้คะดังนั้นควรต้องได้รับการตรวจก่อนค่ะ แล้วถ้าไม่พบสาเหตุอื่นอาจจะลองให้ยารักษาได้ค่ะและอีกอย่างที่สำคัญต้องดูภาวะของไตร่วมด้วยค่ะ